Newsgroup: italia.trieste.discussioni
Titolo: El Carso / Sydnei Pirona

El Carso
Xe bel caminar pe'i sentieri del Carso
ne l'aria frescheta che sponzi le orecie
tra bianchi mureti de piere pozade
che a volte, crolando, le lassa un passagio
pe' 'ndar in un pra' a ingrumar do fiori
Xe bel respirar el profumo de timo,
de pini odorosi, de tera umidiza.
Xe bel ritrovarse, cussi' d'improviso,
davanti la conca de certe doline
che sbrissa zo dolzi nel tenero verde
e in fondo se trova a tapedo i narcisi.
Xe bel adentrarse nei verdi boscheti
indove, a le volte, passado l'inverno,
xe ancora la neve nei posti piu' 'sconti
che, suta, la scraca al passagio de l'omo.
Xe bel dopo un poco tornar a l'aperto
e 'pena de fora veder 'sto altipiano
cussi' tuto mosso che par che sia fato
de onde fermade su 'n mar in burasca
de colpo cambiade in verdi coline
e in spiuma piu' ciara de zento doline
serade sul fondo de monti inevadi
nel tempo za persi e come incantadi.
Xe bel co de autuno el xe rosso de foie
e basta un rameto ingrumado per zogo
che za se se trova le man tacadize
de resina aspra, odorosa e vis'ciosa.
Xe bel co se riva su certe radure
veder do cerbiati co'l naso per aria
che tuto de un trato saltando i sparissi
nel verde piu' scuro de un bosco de fagi.
Xe bel caminar anche quando de inverno,
tra i alberi suti, ghe sufia la bora
e po' riposarse nel caldo fumoso
de vecie osterie, magnando persuto
minestra de jota e beverse un goto
de forte Teran, cussi' duro al palato
perche' xe in 'ste tere che in fondo 'l xe nato.
Xe bel quando stanchi se torna cantando
co'l sol che se cala slongando le ombre,
la pele che brusa, sugada del vento,
la bava che ancora te porta odori
piu' forti in quel'ora che quasi imbriaga
e dentro te senti, in 'sta calda natura'
de esser, fra tante, anche ti 'na creatura.
Xe bel caminar pe'i sentieri del Carso.
Sydnei Pirona.
.......................Grazie, Siba.
( Lore, te ga visto che figura sporca che son?........insistisso!....
*Fa' ben al'anima 'ste robe!* )
ciau Siba

 *Fa' ben al'anima 'ste robe!* )
Si ma a chi che xe lontan de Trieste ghe fa mal al cuor ...
Ah, ma un giorno anderň in gheto a far provista de libri :))ů
-- 
ciau
Lore

> Ah, ma un giorno anderò in gheto a far provista de libri :))ù
un giorno che go tempo e che le trovo ve posterò anca un poche de poesie de
Pirnetti, anca lu xe un che ama Trieste e anche al Carso
--
Elisabetta Marcovich,
Trieste

 Pirnetti, anca lu xe un che ama Trieste e anche al Carso
* Pirnetti .... Sergio ? Domando perchè mi gavevo 'sto prof. de latin &
italian al'Oberdan nei ultimi 3 ani e coreva vose quela volta che el fazesi
poesie in
dialeto ! Xe lu ?
El iera un poco tirà pei voti ma tanto mite e paziente che in clase tuti
aprofitava e se fazeva el
c....  che se voleva: chi bateva a carte, chi copiava compiti, le mule
fazeva a maia,  ecc . No per dir, ma, modestamente, ciapavo con lui anche 9
nei temi de talian (non in latin però !).
Saluti.
Garum.

 dialeto ! Xe lu ?
propio lu, mi me lo ricordo che el iera al Dante in C  ( ma mi iero in A)
chi gavessi dito che quel ometo scrivessi cussě cocole poesie?
--
Elisabetta Marcovich,
Trieste

 te ne fa la gentileza...
Go preso una acaso, ghe ne xe tante belissime, go trovŕ in gheto el
Canzoniere de Pirenti, careto, ma val la pena: go scelto una de stagion
Ginestre
Pareva un mese fa 'na graia mata
de stechi che nissun pol disgropar;
ogi xe la costiera una cascata
de oro che se scola zo nel mar.
El vento 'l passa fra 'ste cavelade
bionde, come una man, a carezar
e po' imbumbido de ste carezade
el cori in giro l'aria a profumar.
I giali canta come una fanfara,
de controcanto ghe fa 'l blu del mar
e ghe rispondi co' la vose ciara
dei sui torioni bianchi Miramar.
La vita xe s'ciopada co' sti fiori
violenta - cussě vol la gioventů-;
e mi, mezo imbriago de colori,
zigo: " Go vinti ani e no de piů"
--
Elisabetta Marcovich,
Trieste

 > > dialeto ! Xe lu ?
Scuseme se me intrometo....credo che Ve fara' piazer lostesso.
Sergio Pirnetti......xe' un Sua Poesia che gavevo posta' el , 8
ago.2001.....
no per questo la xe' passada nel dimenticatoio... bela la resta.!
Strade carsoline,
curiose, torziolone
tra mureti e doline,
lasseme scarpinar sui nostri sassi,
fe in modo che no me passi,
che no me passi mai
la voia de vardarme sto mio Carso
con oci inamorai.
...cos' ve par?....mi diria, un stato de felicita'
nel'ambiente de cui el parla.
Saluti Siba

 scroto de montagna, per quel el parla de Val Rosandra con cognizion de
  ^^^^^^
xe un lapsus vero ??
-- 
ciau
Lore
	"sospettoso e malalingua"

 xe un lapsus vero ??
a forza de pestar sula tastiera, me se ga scolorido i tasti dela i e dela o
che i xe vizini e speso me sbaglio . No son maniaca sesual!!
--
Elisabetta Marcovich,
Trieste